การใช้ความเป็นอยู่อย่างเรียบง่าย เป็นวิธีที่ทำให้คนเรามีความสุขมากขึ้นจริงหรือ?
มีขบวนการทางสังคมที่หวนกลับไปหาความเป็นอยู่อย่างง่ายๆ โดยเชื่อว่าเป็นวิธีที่ทำให้คนเรามีความสุขมากขึ้น
คุณ Wanda บอกว่ารายการโทรทัศน์ชุดนี้นำเสนอสี่มุมมองที่เกี่ยวโยงกันของการใช้ชีวิตง่ายๆ กล่าวคือ การพิทักษ์สิ่งแวดล้อมการบริโภคอย่างใช้ความคิด บทบาทเกี่ยวข้องของชุมชน และความรับผิดชอบทางการเงิน นอกจากรายการโทรทัศน์แล้วนักปรัชญาชีวิตผู้นี้ยังเป็นบรรณาธิการจัดพิมพ์หนังสือ ที่เพิ่งออกวางขายด้วย ชื่อLessis More: Embracing Simplicity for a Healthy Planet, a Caring Economy andLasting Happiness หนังสือเล่มนี้เป็นการรวบรวมเรียงความ จากนักคิดที่มองเรื่องการใช้ชีวิตง่ายๆจากจุดยืนที่ต่างกัน เช่นการสมัครใจหาความง่ายซึ่งมีรากฐานมาจากการแสวงหาความยุติธรรม และความเสมอภาค การใช้ชีวิตอย่างง่ายๆ ที่ช่วยลดการปล่อยแก๊สคาร์บอนออกสู่บรรยากาศโลกหรือที่ใช้แนววิเคราะห์ที่เป็นวิทยาศาสตร์เชื่อมโยงความสุขเข้ากับการสะสมและการนิยมวัตถุ ซึ่งปรากฎผลว่า ถ้าเป็นนักนิยมวัตถุแล้วจะมีความสุข และมีความรู้สึกอิ่มเอิบน้อยลง และยังมีแนวโน้มที่จะไม่อยากทำอะไรให้ผู้อื่นอีกด้วย ทางหนึ่งที่จะนำไปสู่การมีชีวิตอย่างง่ายๆตามความเห็นของคุณ Robyn Griggs Lawrence หัวหน้ากองบรรณาธิการของนิตยสารNatural Home คือ Wabi-Sabi คุณ Robyn อธิบายว่าWabi-Sabi โดยพื้นฐานแล้ว คือศิลปะการหาความสวยงามในสิ่งที่ไม่ต้องดีพร้อม แต่เรียบง่าย และเก่าๆ หรือพูดง่ายๆ ก็คือยอมรับสภาพของสิ่งนั้นๆ ในลักษณะที่เป็นอยู่ ถ้าสามารถปล่อยได้เช่นนั้นแล้วชีวิตก็จะมีความสมดุล ในขณะที่เศรษฐกิจยังอยู่ในสภาพตกต่ำอยู่นี้คุณ Wandaเชื่อว่า ผู้คนจะหันมาให้ความสนใจกับการปรับตัวเพื่อใช้ชีวิตอย่างง่ายๆนี้มากขึ้น และหวังว่าแนวคิด และทางปฏิบัตินี้จะขยายตัวออกไปได้ทั่วโลกด้วย